﻿ Двама без книжки зад волана хвана полицията през денонощието - velikotarnovo.utre.bg
20 септември 2018, 09:48 | Мария Христова
Единият карал и нерегистриран мотопед
Двама неправоспособни водачи установи полицията в областта през изминалото денонощие. Вчера сутринта в Лясковец е извършена проверка на лек автомобил “Опел“, управляван от 59-годишен мъж от гр. Г. Оряховица. В хода на проверката е изяснено, че водачът е седнал зад волана в срока на изтърпяване на принудителна административна мярка за временно отнемане на свидетелството за управление на автомобила. По случая е образувано бързо производство.
Във с. Върбовка вчера по обяд е извършена проверка на мотопед, управляван от 18-годишен младеж от същото село е установено, че водачът не притежава необходимата правоспособност за управление на возилото и същото не е регистрирано по установения ред. По случая е образувано бързо производство.